cyanic-selkie/wikianc huggingface dataset:
পারমাণবিক ব্যাসার্ধ
ইলেকট্রনদের কোনো নির্দিষ্ট কক্ষপথ বা পরিসর নেই। বরং তাদের অবস্থানকে সম্ভাবনা বিন্যাস দিয়ে ব্যাখ্যা করা উচিত যা নিউক্লিয়াস থেকে দূরে যাওয়ার সঙ্গে কোনো নির্দিষ্ট সীমা ছাড়াই মিলিয়ে যায়। এটি পারমাণবিক কক্ষক বা ইলেকট্রন মেঘ নামে পরিচিত। এছাড়া সংঘনিত পদার্থ বা অণুর পরমাণুর ইলেকট্রন মেঘ কিছুটা ক্ষেত্র জুড়ে অভিলেপিত হয় এবং কিছু ইলেকট্রন দুই বা ততোধিক পরমাণু দ্বারা গঠিত এক বড় এলাকা জুড়ে ঘুরে বেড়াতে পারে।
পরীক্ষার দ্বারা পরিমাপ করা পারমাণবিক ব্যাসার্ধ
নিম্নলিখিত পর্যায় সারণীতে পরীক্ষার দ্বারা পরিমাপ করা মৌলের সমযোজী ব্যাসার্ধ দেখানো হয়েছে, যা জে. সি. স্লেটার (১৯৬৪) প্রকাশিত করেছিলেন। মানগুলি পিকোমিটারে আছে এবং এটি ৫ পিকোমিটার অব্ধি নিখুঁত। ব্যাসার্ধ বৃদ্ধির সঙ্গে বাক্সের রং লাল থেকে হলুদে বিবর্তিত হচ্ছে। ধূসর রঙের দ্বারা তথ্যের অভাবকে দেখানো হয়েছে।
আলফ্রেড এ্যাডলার
জন্ম ও শিক্ষা জীবন
আলফ্রেড এ্যাডলারের জন্ম মারিয়াহিল্ফার স্ট্রেই ২০৮-এ রুডলফশিম, ভিয়েনার পশ্চিম প্রান্তের একটি গ্রামে। এই শহরটি ছিলো ১৫তম জেলা; রুডলফসিম-ফেনফৌসের হচ্ছে ভিয়েনার একটি আধুনিক শহর। তিনি ছিলেন ইহুদি দম্পতির, পলিন (বিয়ার) এবং লিওপল্ড এ্যাডলারের সাত সন্তানের মধ্যে দ্বিতীয়।  লিওপল্ড এ্যাডলার ছিলেন হাঙ্গেরিয়ান বংশোদ্ভূত একজন শস্য ব্যবসায়ী। আলফ্রেডের ছোট ভাই মারা যায় যখন আলফ্রেডের বয়স মাত্র তিন বছর ছিল। তিনি মনোবিজ্ঞান, সমাজবিজ্ঞান এবং দর্শনের বিষয়গুলিতে খুব আগ্রহী ছিলেন। ভিয়েনা বিশ্ববিদ্যালয়ে পড়াশোনা করার পরে, তিনি চক্ষু চিকিৎসক হিসাবে দক্ষতা অর্জন করেছিলেন এবং পরে স্নায়ুবিজ্ঞান এবং মনোরোগ বিশেষজ্ঞের জন্য ছিলেন।
ব্যক্তিজীবন
তিনি কলেজে পড়ার সময়, তিনি একদল সমাজতান্ত্রিক শিক্ষার্থীর সাথে যুক্ত হয়েছিলেন; যার মধ্যে তিনি তার স্ত্রীও ছিলেন। তারা ১৮৯৭ সালে বিবাহ করেছিলেন এবং তাদের চারটি সন্তান রয়েছে, তাদের মধ্যে দুটি সন্তান মনোরোগ বিশেষজ্ঞ হন। তাদের একটি সন্তান ছিলেন লেখক, মনোরোগ বিশেষজ্ঞ এবং সমাজতান্ত্রিক কর্মী আলেকজান্দ্রা অ্যাডলার; মনোরোগ বিশেষজ্ঞ কুর্ট অ্যাডলার; লেখক এবং কর্মী ভ্যালেন্টাইন অ্যাডলার; এবং কর্নেলিয়া "নেলি" অ্যাডলার।
গবেষণা
এ্যাডলারের গবেষণা ছিলো মনোসমীক্ষাণ এবং সেটা ব্যক্তিকেন্দ্রীক। তিনি ব্যক্তিকে একটি স্বয়ংসম্পর্ণ চরিত্র বলে মনে করেন। একটি ব্যক্তির ব্যক্তিত্ব পরিবেশ দ্বারা গঠিত। হীনমণ্যতা বা মনোবিকার বা মানসিক রোগের মূলেই আছে পরিবেশের সঙ্গে ব্যক্তির সংঘাত। একজন ব্যক্তি চাই পরিবেশকে জয় করতে।
বার্নার্ড ফ্রেস
বার্নার্ড রবার্ট লুই ফ্রেস (জন্ম আগস্ট ১৯৫৬) [ একজন ফরাসি ধনকুবের ব্যবসায়ী, ২০১৫ সালে $১.৪ বিলিয়ন বার্ষিক রাজস্ব সহ ফরেভা নামে একটি ফরাসি ফার্মাসিউটিক্যাল কোম্পানির চেয়ারম্যান, প্রতিষ্ঠাতা এবং ১০০% এর মালিক।
কর্মজীবন
ফ্রেস ১৯৮৫ সালে ফারেভা প্রতিষ্ঠা করেন এবং কোম্পানিটি ২০১৮ সালে ৯,৫০০ জনকে নিয়োগ দেয় ফারেভা ফ্রান্সের বৃহত্তম চুক্তি উত্পাদন সংস্থা (সিএমও)।
ব্যক্তিগত জীবন
ফ্রেস প্যারিসে থাকেন।
লোনোমিয়া ক্যামোক্স
লোনোমিয়া ক্যামোক্স হল একটি মথ প্রজাতি। এটি স্যাটারনিডাই পরিবারের সদস্য।
প্রজাতিটি ১৯৭১ সালে আবিষ্কৃত হয়। এর বর্ণনা দেন জীববিজ্ঞানী লেমিয়ার।
এদের মধ্যে লার্ভা দশা দেখা যায়। এদের প্রাপ্তবয়স্করা আহার করতে অক্ষম।
কুড়িগ্রাম কৃষি বিশ্ববিদ্যালয়
কুড়িগ্রাম কৃষি বিশ্ববিদ্যালয় হচ্ছে বাংলাদেশ সরকারের অথার্য়নে একটি পাবলিক বিশ্ববিদ্যালয়। বাংলাদেশ সরকারের মন্ত্রিসভা বৈঠকে ২১ ডিসেম্বর ২০২০ এ বিশ্ববিদ্যালয় ‘কুড়িগ্রাম কৃষি বিশ্ববিদ্যালয় আইন, ২০২০’ এর খসড়া অনুমোদন করে।
গত ৯ মার্চ ২০২১ তারিখে প্রধানমন্ত্রীর সভাপতিত্বে ভার্চ্যুয়ালি মন্ত্রিসভার বৈঠকে 'কুড়িগ্রাম কৃষি বিশ্ববিদ্যালয় আইন, ২০২১’ এর খসড়ার চূড়ান্ত অনুমোদন দেয় মন্ত্রিসভা।
শিক্ষামন্ত্রী দীপু মনি ‘কুড়িগ্রাম কৃষি বিশ্ববিদ্যালয় বিল-২০২১’ ২৮ জুন ২০২১ তারিখে সংসদে উত্থাপন করেন। পরে বিলটি পরীক্ষা করে এক মাসের মধ্যে সংসদে প্রতিবেদন দেওয়ার জন্য শিক্ষা মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়।
শিক্ষা মন্ত্রণালয় সংক্রান্ত সংসদীয় কমিটি গত ২৪ আগস্ট ২০২১ তারিখে বিলটি পরীক্ষা-নিরীক্ষা শেষ করে, গত ৩ সেপ্টেম্বর ২০২১ তারিখে কমিটির পক্ষে ফজলে হোসেন বাদশা সংসদে চূড়ান্ত বিল পেশ করেন। ১৫ সেপ্টেম্বর ২০২১ তারিখে সংসদে বিলটির বিষয়ে প্রয়োজনীয় আলোচনা শেষে শিক্ষামন্ত্রী দিপুমনি বিলটি সংসদে উত্থাপন করলে কণ্ঠ ভোটে পাস হয়। কুড়িগ্রাম সদর উপজেলার অব্যবহিত টেক্সটাইল মিল ক্যাম্পাসে অস্থায়ী ক্যাম্পাস স্থাপন করা হয়েছে। কুড়িগ্রাম সদর উপজেলার যতিনেরহাট নামক এলাকার নিকটবর্তী বেলগাছা ও মোগলবাসা ইউনিয়নের মধ্যবর্তী নালিয়া দোলায় বিশ্ববিদ্যালয়ের ক্যাম্পাস স্থাপনের জন্য স্থান নির্বাচন করা হয়েছে। ২০২২ সালের ২৬ এপ্রিল বাংলাদেশ কৃষি বিশ্ববিদ্যালয়ের ফসল উদ্ভিদ বিজ্ঞান বিভাগের অধ্যাপক এ কে এম জাকির হোসেন বিশ্ববিদ্যালয়টির প্রথম উপাচার্য হিসেবে নিয়োগ পান।
ইতিহাস
২০১৫ সালের ১৫ অক্টোবর কুড়িগ্রাম সরকারি কলেজ মাঠে এক জনসভায় মাননীয় প্রধানমন্ত্রী শেখ হাসিনা মঙ্গা পীড়িত কুড়িগ্রাম জেলায় একটি বিশ্ববিদ্যালয়, বিশেষ শিল্পাঞ্চল ও নদী ড্রেজিং এর প্রতিশ্রুতি দেন।তারই প্রেক্ষাপটে উনার নিজস্ব চিন্তা থেকে একটি কৃষি বিশ্ববিদ্যালয় প্রতিষ্ঠার উদ্যোগ নেন। উচ্চ শিক্ষার বিভিন্ন ক্ষেত্রে বিভিন্ন বিষয়ে স্নাতক এবং স্নাতকোত্তর পর্যায়ে শিক্ষা, গবেষণা ও প্রশিক্ষণ এবং সম্প্রসারণ কার্যক্রমের অগ্রগতিকল্পে এবং এ বিশ্ববিদ্যালয়ের বিজনেস ইনকিউবেটরের মাধ্যমে দেশে-বিদেশে কৃষি খাতে নতুন নতুন উদ্যোক্তা সৃষ্টি, কর্মসংস্থান সম্প্রসারণ করে অর্থনৈতিক প্রবৃদ্ধির মাধ্যমে নির্ধারিত সময়ের মধ্যেই দেশকে উন্নত দেশে রূপান্তর করা এবং পার্শ্ববর্তী জেলা গাইবান্ধা, লালমনিরহাট, নীলফামারী এলাকার জমির জন্য গবেষণা ও কন্টাক্ট ফার্মিং এর জন্য এই বিশ্ববিদ্যালয়টি স্থাপন করা হয়।
উপাচার্য
নিম্নোক্ত ব্যক্তিবর্গ কুড়িগ্রাম কৃষি বিশ্ববিদ্যালয়ের উপাচার্য হিসেবে দায়িত্ব পালন করেন:
১৯৫০ সালের বাংলা চলচ্চিত্রের তালিকা
১৯৫০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
ভিমের পান্টি
অবস্থান
নওগাঁ জেলা সদর থেকে ৬৭ কিলোমিটার দূরত্বে ধামইরহাট উপজেলায় অবস্থিত। ধামইরহাট উপজেলা থেকে দক্ষিণ-পূর্ব দিকে প্রায় ১০ কিলোমিটার দূরে উপজেলার একেবারে পূর্বপ্রান্তে জয়পুরহাট জেলার সীমানা ঘেঁষা জাহানপুর ইউনিয়নের মুকুন্দপুর-হরগৌরী একালায় ভিমের পান্টি অবস্থিত।
ইতিহাস
১৭শ শতকের কোন একসময় জাহানপুর ইউনিয়নের আশেপাশে বেশ কিছু মন্দির ও অন্য স্থাপনার অস্তিত্ত্ব পাওয়া গিয়েছিল। তবে সেগুলো কে বা কারা তৈরি করেছিলেন সে ব্যাপারে কোন সঠিক তথ্য পাওয়া যায় না। জনশ্রুতি অনুসারে, বীরেশ্বর-ব্রহ্মচারী নামক একজন সাধক এখানে এসে বসবাস শুরু করেন ও তিনি বেশ কয়েকটি ঢিবি পরিষ্কার করেন। অনেক স্থাপনাই বর্তমানে খুঁজে পাওয়া যায় না তবে ১৯৭৮ সালের দিকে একটি স্থানে কালো পাথরের তৈরি একটি মূর্তি পাওয়া যায়। বীরেশ্বর-ব্রহ্মচারী কোন একটি ঢিবির উপর ছোট আকারের ৪ টি মন্দির নির্মাণ করে উক্ত মূর্তিটি স্থাপন করেছিলেন বলে জানা যায়।
ঢিবির পাশেই একটি ভাঙা দেয়াল ছিল বলে ধারণা করা হয়। দেয়ালে উত্তরাংশে বর্তমানে ফসলি জমির মাঝে একটি কালো পাথরের লম্বা খন্ড হেলানোভাবে রয়েছে, সেটিই ভিমের পান্টি নামে পরিচিত।
ভিমের পান্টি সম্পর্কে স্থানীয় জনশ্রুতি হল, মহাভারতের ভীমের সাথে স্তম্ভটির সম্পর্ক আছে। ভীম রাতভর জমিতে হাল চাষ করতেন। সূর্য উঠার আগেই তার ফিরে যাওয়ার নিয়ম ছিল। কোন এক রাতে হাল চাষ দেরিতে শেষ হওয়ায়, তাড়াতাড়ি ফিরে যাওয়ার সময় ভীম হাতের পান্টিটি ফেলে যান। সেটিই বর্তমানের স্তম্ভ। ভীমের পান্টি কৈবর্ত রাজা ভীম দ্বারা দ্বাদশ শতাব্দীতে নির্মিত বলে ঐতিহাসিকদের মত।
অবকাঠামো
ভিমের পান্টি পাথরের লম্বা খন্ডটি বীরেশ্বর-ব্রহ্মচারী ঢিবি থেকে দক্ষিণে ৮১ দূরত্বে অবস্থিত। ভিমের পান্টির আকৃতি অনেকটা প্রলম্বিত মোচার ন্যায়। মসৃণ এ খণ্ডটির ৩.৭৯ মিটার উঁচু ও গোড়ার দিকে এর ব্যাস ১.৮০ মিটার। পূর্বে এই খণ্ডটির মাথায় একটি পাখির মূর্তি বসানো ছিল। বজ্রপাতের ফলে মূর্তিটি উপর থেকে ভেঙে গিয়েছিল এবং স্তম্ভটি একদিকে একটু হেলে গিয়েছিল।
ভিমের পান্টির উপরের দিকে সংস্কৃত ভাষায় ২৮ লাইনের একটি লিপি খোদাই করা রয়েছে। প্রত্নতত্ত্ববিদগণদের মতে, পাল সাম্রাজ্যের নারায়ণ পালের মন্ত্রী ভটুগুরুভ(৮৯৬-৯৫০) এই পাথর খন্ডটি স্থাপন করেন।
বাংলাদেশ প্রত্নতত্ত্ব অধিদপ্তর পরবর্তীতে ভিমের পান্টির চারিদিকে ইট দিয়ে বাধিয়ে দিয়েছে।
তথ্যসূত্র
১) বাংলাদেশের প্রত্ন সম্পদ, আবুল কালাম মোহাম্মদ যাকারিয়া, তৃতীয় মুদ্রণ,২০১১ ২)বাংলায় ভ্রমণ, (১ম,২য়) খন্ড, নির্মাল্য সিংহ,এডিশন,২০০৯ ৩)বাংলায় ভ্রমণ ১ম,২য় খন্ড,অমিয় বসু,প্রকাশকাল,১৯৪০ ৪)বাংলাদেশে এবং বাঙ্গালীর ইতিহাস ও সংস্কৃতি, রেজাউল ইসলাম,প্রকাশকাল ২০১৫ ৫) বাংলার পথে- ৩, মঙ্গলবাড়ির প্রাচীন মন্দির এবং গরুড় স্তম্ভ,সচলায়তন, Onu Tareq ৬)বৌদ্ধ পুরাকীর্তি, ড. জিতেন্দ্র লাল বড়ুয়া ৭) বাংলাদেশের প্রত্নবস্তু : প্রাচীন যুগ, এ কে এম শাহনাওয়াজ ও দিলরুবা শারমিন ৮) বাংলাদেশের প্রাচীন কীর্তি (১ম খণ্ড), (২য় খণ্ড) আবুল কালাম মোহাম্মদ যাকারিয়া ৯) প্রশ্নোত্তরে বাংলাদেশের প্রত্নকীর্তি (১ম খণ্ড), (২য় খণ্ড) আবুল কালাম মোহাম্মদ যাকারিয়া ১০) ভীমের জাঙ্গাল – বাংলাপিডিয়া ১১)বঙ্গের জাতীয় ইতিহাস,শ্রীনগেন্দ্রনাথ বসু, সিদ্ধান্ত বারিধি ১২) The illustrated encyclopedia of Hinduism by James G. Lochtefeld,2002 ১৩) ভিমের পান্টি – উইকিপিডিয়া ১৪) নওগাঁর ঐতিহাসিক ভিমের পান্টি,বাংলাদেশ প্রতিদিন,১ জানুয়ারি,২০১৬ ১৫) ধামইরহাটের ২শত বছরের পুরনো কালের সাক্ষী ভিমের পান্টি,বাংলার চোখ,০৯ই ফেব্রুয়ারি,২০১৯ ১৬)ভিমের পান্টি,জাহানপুর ইউনিয়ন,সরকারি পোর্টাল ১৭) পিতৃগণ উপন্যাসের সন্ধ্যানে,জাকির তালুকদার,বাংলা নিউজ ২৪,১৩ নভেম্বর,২০১০ ১৮) গৌড়লেখমালা,শ্রী অক্ষয় কুমার মৈত্রেয়
গোয়া ইনকুইজেশন
থাম্ব|গোয়া ইনকুইজেশনের হেডকোয়াটার গোয়া ইনকুইজিশন হল সাবেক পর্তুগিজ কলোনি গোয়াতে পর্তুগিজ ক্যাথলিক চার্চ দ্বারা জোর করে খ্রিস্ট ধর্মে  ধর্মান্তরিত  হিন্দু, ইহুদী এবং মুসলমানদের উপর ধর্মের নামে চালানো অত্যাচার।
ভাস্কো দা গামা আফ্রিকার উত্তমাশা অন্তরীপ হয়ে ভারতে আসার পথ আবিষ্কার করে ১৫১০ সালে পর্তুগালে পর্তুগিজ রাজাদের বলে। যা পর্তুগিজদের গোয়ায় উপনিবেশ স্থাপন করতে কাজে এসেছিল। পোপ পঞ্চম নিকোলাস একটি ডিক্রি জারি করে গোয়ার মানুষের উপর জোর করে খ্রিস্টধর্ম চাপিয়ে দেয়। মন্দির মসজিদ বন্ধ করে দেয়া হয়। পরে শত শত মন্দির মসজিদ ভেঙ্গে ফেলা হয়। পর্তুগিজরা গোয়া দখল করতে  সেনাবাহিণী পাঠায় এবং গোয়ার কিছু অংশ দখল করে।
১৫৪২ সালে রাজা তৃতীয় জন ফ্রান্সিস জেভিয়ার্স এবং মার্টিন আলফানসোকে গোয়ায় পাঠায় এখানকার লোকেদের ক্যাথলিক খ্রিস্ট ধর্মে  ধর্মান্তরিত  করতে।  তারা গোয়ায় নব্য খ্রিস্টানদের বিক্ষোভের শিকার হয়।গোয়া ইনকুইজেশনের জন্য জেসুইট মিশনারী ফ্রান্সিস জেভিয়ার্স তার সদর দফতর মালাক্কা থেকে ১৫৪৬ সালের ১৬ মে  পর্তুগালের রাজা জন তৃতীয় জনকে একটি চিঠিতে অনুরোধ করে। এরপরও তাকে সেন্ট(সাধু) বলা হয় ও গোয়াতে তার গির্জায় গিয়ে অনেকে প্রার্থনা করে।
এটি ১৫৬০ সালে শুরু হয়েছিল। সংক্ষিপ্তভাবে ১৭৭৪ থেকে ১৭৭৮ সাল পর্যন্ত এটি অবৈধ ঘোষিত হয় এবং শেষ অবধি ১৮১২ সালে পুরোপুরি হয়ে যায়। ১৫৬১ থেকে ১৭৭৪ সাল পর্যন্ত ১৬,২০২ জনের বিচার করা হয়েছিল। এর মধ্যে ৫৭ জনকে মৃত্যুদণ্ড দেয়া হয়েছিল। আর ৬৪৮ টি প্রতিকৃতি পোড়ানো হয়েছিল। অন্যদের অন্যরকম শাস্তি দেয়া হয়েছিল । তবে এমন অনেক লোক ছিল যাদের বিচারের পরের ভাগ্য অজানা।
স্পেনীয় ইনকুইজিশন এবং পর্তুগিজ ইনকুইজিশনের এর মত এটি করা হয়েছিল। এর লক্ষ্য ছিল ক্যাথলিক খ্রিস্ট ধর্মে  ধর্মান্তরিত হিন্দু, ইহুদী এবং মুসলমানরা। কারণ তারা ধর্মান্তরিত হলে ও গোপনে তাদের মূল বিশ্বাসকে বজায় রেখেছিল। সেফার্ডিক ইহুদি এবং উত্তর আফ্রিকার মুসলমানরা আইবেরিয়ান উপদ্বীপ থেকে গোয়ায়  এসেছিল। এই দুটি সম্প্রদায়কে আইবেরিয়ান উপদ্বীপে খ্রিস্টান শাসকদের উৎখাত করতে বাহিনীতে যোগদানের জন্য প্রতিষ্ঠিত খ্যাতির কারণে  হুমকি হিসাবে বিবেচিত করা হয়েছিল। ইউরোপের ইহুদিরা স্পেনীয় ইনকুইজিশনে   খ্রিস্ট ধর্মে ধর্মান্তরিত  হওয়া থেকে বাঁচতে ভারতে  এসেছিল ।  তারা  এখানে  ইহুদি ধর্ম পালন করত ।  তাদের নিজের ধর্ম লুকোতে হত না। ইসরাইল তৈরির আগে একমাত্র ভারতেই  তারা স্বাধীনভাবে  ধর্ম  পালন করতে পেয়েছিল। ১৫৬০ থেকে ১৬২৩ এর মধ্যে দোষী সাব্যস্ত করা ১,৫৮২ জন ব্যক্তির মধ্যে ৪৫.২% ইহুদী ও মুসলিম অপরাধের জন্য দোষী সাব্যস্ত হয়েছিল।
গোপনে নিজেদের পূর্ব ধর্ম পালনকারীদের চার্চ গণপ্রহার করত। চার্চ তাদের ধাতু নির্মিত স্থানে পুড়িয়ে মারত। চার্চ তাদের নখ বা চোখ নষ্ট করে দিত। তাদের গড়াম,বাড়িঘর জ্বালিয়ে দিত। চার্চ নারী ও শিশুদের দাস বানিয়েছিল। নিজেদের পূর্ব ধর্ম  পালনকারীদের  বড় চাকার সাথে বেঁধে  গড়িয়ে তাদের শরীরের  অস্থি ভেঙ্গে  দিত।
পিতামাতার বেঁধে  তাদের সামনে  তাদের   বাচ্চাদের পুড়িয়ে মারানোর ভয় দেখিয়ে খ্রিস্টধর্মে ধর্মান্তরিত করত । সত্যি অনেক বাচ্চাকে তাদের  বাবামার সামনে পুড়িয়ে মারা হয়েছিল।
এটি পর্তুগিজদের পক্ষে স্থানীয় সমাজকে নিয়ন্ত্রণ করার একটি উপায় ও ছিল। কারণ এতে শাস্তিগুলির একটি হল সম্পত্তি বাজেয়াপ্ত করা।
১৮২১ সালে এই নারকীয়  অত্যাচার শেষ হওয়ার পরে বেশিরভাগ গোয়া ইনকুইজিশন রেকর্ডগুলি ধ্বংস করা হয়েছিল। সুতরাং বিচারের নামে প্রহসন ঠিক কত জনের উপর চালানো হয়েছে তার সঠিক সংখ্যা এবং তাদের নির্ধারিত শাস্তির সম্পূর্ণ  জানা অসম্ভব। ১৮১২ সালে গোয়া ইনকুইজেশন শেষ হলেও পর্তুগিজ খ্রিস্টান সরকার কর্তৃক ভারতীয় হিন্দু ও মুসলমানদের উপর ধর্মীয় বৈষম্য ও অত্যাচার জেন্ডিয়া ট্যাক্সের মতো অন্য রূপে অব্যাহত ছিল। যা জিজিয়া কর এর মতো ছিল।
গোয়া ইনকুইজেশন থেকে কিছু সারস্বত ব্রাহ্মণ হিন্দুরা গোয়া থেকে হিন্দু রাজ্য সোণ্ডেতে  যায়। আবার অনেকে অন্য রাজ্যে যায়। গোয়ায় চার্চের এরকম  অত্যাচারের ফলে মানুষের মনে ঘৃণার জন্ম নেয়। এর ফলে গোয়া পরে ভারতের অংশ হয়ে ওঠে।
জিন্দাপীরের সমাধিসৌধ
জিন্দাপীরের সমাধিসৌধ বাগেরহাট জেলা সদরে অবস্থিত একটি প্রাচীন কবর। এখানে মুসলিম সাধক আহমদ আলীকে কবর দেওয়া হয়েছিল বলে ধারণা করা হয়ে থাকে।
অবকাঠামো
জিন্দাপীরের সমাধিটি খান জাহান আলরি সমাধির অল্প দূরত্বে পশ্চিম পাশে অবস্থিত। এক গম্বুজ বিশিষ্ট সমাধিটির পাশেই রয়েছে একটি মসজিদ ও আরও বেশ কিছু কবর। যেগুলো তাঁর পরিবারের বলে মনে করা হয়। বর্গাকারে তৈরি সমাধিটি ইট দিয়ে তৈরি করা হয়েছে। সমাধির চারপাশে ৩৩.২২ বর্গমিটারের একটি দেয়াল দিয়ে ঘিরে রাখা হয়েছে।
মূল সমাধির দেয়ালগুলোর প্রতিটি বাহু ১০.৯৭ মিটার পুরু ছিল বলে মনে করা হয়; কিন্তু ক্রালক্রমে সেটি ধ্বংস হয়ে গিয়েছে। বর্তমানে দেয়ালগুলোতে কিছু সংস্কার করা হয়েছে। সমাধি ভবনের বাইরে প্রতিটি কোণে বুরুজ বিদ্যমান। ভবনের উত্তর দেয়াল ব্যতীত অন্যপাশে দেয়ালে ৩টি করে প্রবেশপথ রয়েছে। তবে উত্তরের দেয়ালেও একটি প্রবেশপথের অস্তিত্ব পাওয়া যায় বলে প্রত্নত্ত্ববিদগণ মনে করেন।
সৌধটির মাঝেই রয়েছে ইটের তৈরি জিন্দাপীরের কবর। কবরটির আয়তন ৪.৮৮ মিটার × ৩.৬৬ মিটার।
আনাড়ি (১৯৭৫-এর চলচ্চিত্র)
আনাড়ি হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র; চলচ্চিত্রটির পরিচালক ছিলেন অসিত সেন এবং প্রযোজক ছিলেন সতীশ ভাটিয়া ও ইন্দ্র কাপুর। চলচ্চিত্রটিতে অভিনয় করেছিলেন শশী কাপুর, শর্মিলা ঠাকুর, মৌসুমি চট্টোপাধ্যায়, কবির বেদি এবং কাদের খান। সঙ্গীত পরিচালক ছিলেন লক্ষ্মীকান্ত-প্যায়ারেলাল।
সঙ্গীত
চলচ্চিত্রটির সঙ্গীত লক্ষ্মীকান্ত-প্যায়ারেলাল পরিচালনা করেন, গীতিকার ছিলেন মজরুহ সুলতানপুরি।
তরা
কাহিনী
চলচ্চিত্রটির কাহিনী আসামের একটি গাঁওয়ের দুটি প্রতিবেশী পরিবারের উপর কেন্দ্রিত। দুটি পরিবারের মধ্যে ভাল সম্বন্ধ ছিল। চলচ্চিত্রটির মূল চরিত্র হল "তরা", একজন সাত বছরের মেয়ে। তাই বাবা (পূর্ণ) এবং মা (জোনাকী)র সাথে থাকে। অন্যদিকে পরিবার হচ্ছে নব এবং দব নামের দুজন ভাই। দুটিই শয্যাগত মার সাথে বাস করে। একদিন একটুকুরো জমিকে কেন্দ্র করে দুটি পরিবারের মধ্যে কাজিয়া লাগিল। এই কাজিয়াটি মীমাংসা করায় তরার ভূমিকাই হচ্ছে চলচ্চিত্রটির মূল কাহিনী।
ধেমাজির পীড়িত লোকের নামে উৎসর্গ
২০০৪ সাল ১৫ আগস্টে ধেমাজিতে হওয়া বোমা বিস্ফোরণে মৃত্যু হওয়া শিশুদের নামে পরিচালক জাহ্নু বরুয়া এই চলচ্চিত্রটি উৎসর্গ করেন।
সুন্নাহ
থাম্ব|সুন্নাহ সম্পর্কিত গ্রন্থ সুন্নাহ বা সুন্নত হল একটি আরবী শব্দ যার আভিধানিক অর্থ হল "ঐতিহ্য" বা "উপায়"। মুসলিমদের কাছে সুন্নাহ হল নবী মুহাম্মাদ সাঃ কর্তৃক নির্দেশিত জীবনব্যবস্থা। মুসলিমগণ বিশ্বাস করে থাকেন যে, মুহাম্মাদ সাঃ এর জীবন হল সর্বোত্তম আদর্শ তাদের নিজস্ব জীবনে অনুসরণ করার জন্য। ইসলামী পন্ডিতগণ নবী মুহাম্মাদের জীবনী, তার পরিবারের জীবনী এবং তার সাহাবাদের জীবনী থেকে সুন্নাহর শিক্ষাগ্রহণ করে থাকেন। রাসূল কেন্দ্রিক এ সকল ঘটনাসমূহের সংকলনকে একত্রে হাদীস বলা হয়। it is significant because it addresses ways of life dealing with friends, family and government. Recording the sunnah was an Arabian tradition and, once people converted to Islam, they brought this custom to their religion.
রেজাউল আলম খন্দকার
রেজাউল আলম খন্দকার বাংলাদেশের গাইবান্ধা জেলার রাজনীতিবিদ যিনি তৎকালীন রংপুর-১৮ আসনের সংসদ সদস্য ছিলেন।
প্রাথমিক জীবন
রেজাউল আলম খন্দকার গাইবান্ধা জেলায় জন্মগ্রহণ করেন।
রাজনৈতিক জীবন
রেজাউল আলম খন্দকার ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৮ আসন থেকে ইসলামীক ডেমোক্রেটিক লীগের প্রার্থী হিসেবে সংসদ সদস্য নির্বাচিত হন। বাংলাদেশ জামায়াতে ইসলামী প্রতিষ্ঠিত হলে তিনি জামায়াতের রাজনীতিতে যোগ দেন।
রিড (জীববিজ্ঞান)
ডিএনএ সিকোয়েন্সিং-এ, একটি রিড হল বেস পেয়ার (বা বেস পেয়ার সম্ভাব্যতা) এর একটি অনুমানকৃত ক্রম যা একটি একক ডিএনএ খণ্ডের সমস্ত বা অংশের সাথে সম্পর্কিত।
রিড এর দৈর্ঘ্য
বিভিন্ন ধরনের সিকোয়েন্সিং প্রযুক্তি বিভিন্ন দৈর্ঘ্যের রিড ব্যবহার করে থাকে। রিড এর দৈর্ঘ্য সাধারনত ১০০-৫০০ বেজ পেয়ার এর হয়ে থাকে। যদি দৈর্ঘ্য ২০-৪০ বেজ পেয়ার হয়, তাহলে দৈর্ঘ্য অত্যন্ত ছোট মানা হয়। 'পেসিফিক বায়োসায়েন্স' ১৫০০ বেস পেয়ার দৈর্ঘ্যের রিড তৈরী করে। ডিনএর দৈর্ঘ্য সিকোয়েন্সিং এর মান এর উপর প্রভাব ফেলে থাকে। যেমন, বড় দৈর্ঘ্যের রিড ব্যবহার করা হলে ডি নোভো এসেম্ব্লি থেকে অপেক্ষাকৃত ভাল ফলাফল পাওয়া যায়। এমনটা মানা হয় যে ডি নোভো মানব জিনোম এসেম্ব্লি করতে রিড এর দৈর্ঘ্য কমপক্ষে ১০০ হতে হবে।
বিভিন্ন প্রজন্মের সিকোয়েন্সিং এবং রিড এর দৈর্ঘ্য
একটি জিনোম হল একটি জীব বা কোষের সম্পূর্ণ জেনেটিক তথ্য। একক বা ডবল স্ট্র্যান্ডেড নিউক্লিক অ্যাসিড এই তথ্যগুলিকে রৈখিক বা বৃত্তাকার ক্রমানুসারে সংরক্ষণ করে। এই ক্রমটি সুনির্দিষ্টভাবে জানার জন্য, সময়ের সাথে সাথে প্রযুক্তির উন্নতি হয়েছে। সানগার এবং ম্যাক্সাম-গিলবার্ট সিকোয়েন্সিং প্রযুক্তিকে প্রথম প্রজন্মের সিকোয়েন্সিং প্রযুক্তি হিসাবে শ্রেণীবদ্ধ করা হয় এবং এটি ১৯৭৭ সালে প্রথম প্রকাশিত হয়েছিল। প্রথম প্রজন্মের সিকোয়েন্সিংয়ে সাধারণত 400 থেকে 900 বেস পেয়ার থাকে। ২০০৫ সালে Roche's 454 Technology নতুন সিকোয়েন্সিং প্রযুক্তি প্রবর্তন করে যা কম খরচে উচ্চ থ্রুপুট করতে সক্ষম। এটি এবং অনুরূপ প্রযুক্তিগুলি দ্বিতীয় প্রজন্মের সিকোয়েন্সিং বা নেক্সট জেনারেশন সিকোয়েন্সিং (NGS) নামে পরিচিত। NGS'র অন্যতম বৈশিষ্ট্য হল ছোট দৈর্ঘ্যের সিকোয়েন্স রিড। NGS পদ্ধতিগুলি এক বারে লক্ষ লক্ষ থেকে বিলিয়ন রিডগুলিকে সিকোয়েন্স করতে পারে, এবং গিগাবেস-আকারের রিডগুলি তৈরি করতে মাত্র কয়েক দিন বা ঘন্টা সময় লাগে। সমস্ত NGS কৌশলগুলি সংক্ষিপ্ত দৈর্ঘ্যের রিড তৈরি করে। ২০১০ এর দশকের শুরুতে, আরো নতুন প্রযুক্তি আবির্ভাব হয় এবং যা তৃতীয় প্রজন্মের সিকোয়েন্সিং (TGS) যুগের সূচনা করে। তৃতীয় প্রজন্মের সিকোয়েন্সিং প্রযুক্তি 5 থেকে ৩০ কিলো বেস পেয়ার দৈর্ঘ্যের রিড তৈরি করতে পারে। তৃতীয় প্রজন্মের সিকোয়েন্সিং প্রযুক্তির দ্বারা উৎপন্ন সবচেয়ে দীর্ঘ রিড দৈর্ঘ্য হল 2 গিগাবেস পেয়ার।
NGS এবং রিড ম্যাপিং
রিড ম্যাপিং হল একটি রেফারেন্স জিনোমের বিপরীতে NGS রিডগুলোকে সারিবদ্ধ করার প্রক্রিয়া। যেকোন NGS অ্যাপ্লিকেশন, যেমন জিনোম ভ্যারিয়েশন কলিং, ট্রান্সক্রিপ্টোম বিশ্লেষণ, ট্রান্সক্রিপশন ফ্যাক্টর বাইন্ডিং সাইট কলিং, এপিজেনেটিক মার্ক কলিং, মেটাজেনোমিক্স ইত্যাদির জন্য রিড ম্যাপিং প্রয়োজন। এই অ্যাপ্লিকেশনগুলির কর্মক্ষমতা সঠিক এলাইনমেন্ট দ্বারা প্রভাবিত হয়। যেহেতু রিড এর সংখ্যা অনেক বড়, ম্যাপিং প্রক্রিয়া অবশ্যই দক্ষ হতে হবে। রেফারেন্স জিনোমের রিডগুলি সারিবদ্ধ করার জন্য কতগুলি এড়র এবং indel অনুমোদিত হবে তার উপর নির্ভর করে বিভিন্ন রকমের পদ্ধতি ব্যবহৃত হয়ে থাকে, যেমন - BWA-SW, Bowtie 2, BatAlign, LAST, Cushaw2, BWA-MEM অথবা SeqAlto, GEM, MASAI ইত্যাদি।
জিনোম এসেম্ব্লি ও সিকোয়েন্স রিড
রিড গুলোকে গানিতিক হিসাবের মাধ্যমে একটির পর আরেকটি সাজানো হয় জিনোম সিকোয়েন্স পুন:নির্মানের জন্য। এই প্রক্রিয়াটি ডি নভো জিনোম এসেম্ব্লি হিসাবে পরিচিত। NGS এর তুলনায় সানগার সিকোয়েন্সিং-এর রিড এর দৈর্ঘ্য বেশি। সানগার সিকোয়েন্সিং রিড একত্রিত করার জন্য দুটি অ্যাসেম্বলার তৈরি করা হয়েছিল - ওএলসি অ্যাসেম্বলার সেলেরা (Celera) এবং ডি ব্রুইজন গ্রাফ অ্যাসেম্বলার অয়লার (Euler)। দ্বিতীয়-প্রজন্মের সিকোয়েন্সিং রিডগুলি ছোট, এবং এই সিকোয়েন্সিং কৌশলগুলি দক্ষতার সাথে এবং কম খরচে কয়েক মিলিয়ন রিড সিকোয়েন্সিং করতে পারে। ছোট দৈর্ঘ্যের রিড থেকে জিনোম পুনর্নির্মাণের জন্য, কিছু কাস্টম জিনোম সংযোজনকারী সফটওয়্যার তৈরি করা হয়েছে। তৃতীয় প্রজন্মের সিকোয়েন্সিং এ রিড এর দৈর্ঘ্য বেশি (১০,০০০ বেস পেয়ার এর মত)। এই রিড থেকে জিনোম এসেম্বলি করার জন্যও বিভিন্ন পদ্ধতি আবিষ্কৃত হয়েছে।
দীর্ঘ রিড এর দোষ গুন
দীর্ঘ রিড প্রযুক্তি এম্পলিফিকেশন ছাড়াই ডিএনএ অণুকে একবারে সিকোয়েন্স করতে সক্ষম। দীর্ঘ রিড পেলে সিকোয়েন্সিং এবং এসেম্বলি করতে অনেক সুবিধা হয়, কারন - ছোট সিকোয়েন্স থেকে অনেক বড় সিকোয়েন্স তৈরী করা কঠিন। আরেকটি সুবিধা হচ্ছে এর ডিএনএ সিকোয়েন্সিংয়ের সাথে সাথে বিভিন্ন এপিজেনেটিক চিহ্নগুলি সনাক্ত করার যুগপত ক্ষমতা আছে। দীর্ঘ রিড প্রযুক্তি একটি সমস্যা হচ্ছে, এটি বেশ ব্য়য়বহুল। দীর্ঘ রিডে এড়র ও বেশী থাকে, তবে প্রযুক্তির উন্নতির সাথে সাথে এখন এটি তেমন বড় কোন সমস্যা নয়।
নেক্সাস ৭ (২০১২)
প্রথম প্রজন্মের নেক্সাস ৭ একটি মিনি ট্যাবলেট কম্পিউটার যা গুগল ও আসুস দ্বারা নির্মিত। এটা এনড্রয়েড (অপারেটিং সিস্টেম) দ্বারা পরিচালিত। এটি গুগল নেক্সাস সিরিজের প্রথম ট্যাবলেট ফোন। এতে রয়েছে ৭ ইঞ্চি (১৮০ মিমি) ডিসপ্লে, এনভিডিয়া ট্যাগরা ৩ কুয়াড-কোর চিপ, ১ জিবি র‍্যাম, ওয়াই-ফাই, নেয়ার ফিল্ড কমিউনিকেশন সংযোগ, ৮,১৬ ও ৩ জিবি অভ্যন্তরীণ স্টোরেজ।
ইতিহাস
প্রথমবারের মত বাজারে নিজস্ব ট্যাবলেট আনার ঘোষণা দেই গুগল। `নেক্সাস ৭' নামের এই ট্যাবলেটটির নির্মাতা তাইওয়ানের প্রতিষ্ঠান আসুস। নতুন এই ট্যাবলেটটির সঙ্গে অপারেটিং সিস্টেমের নতুন সংস্করণ `জেলি বিন' ও উন্মুক্ত করছে গুগল। ২৭ জুন যুক্তরাষ্ট্রের সানফ্র্যান্সিসকোতে গুগল আই/ও সম্মেলনে এই ট্যাবলেটটির ঘোষণা দিয়েছে প্রতিষ্ঠানটি। এক খবরে বিবিসি জানিয়েছে, ৮ গিগাবাইট তথ্য ধারণ ক্ষমতার ৭ ইঞ্চি মাপের নেক্সাস ৭ বিক্রি করা হবে ১৯৯ ডলারে।
নেক্সাস ৭ আন্তর্জাতিক বাজারে আসবে এ বছরের জুলাই মাস থেকে। প্রযুক্তি বিশ্লেষকেরা ধারণা করছেন, বাজারে একই দামে আমাজনের তৈরি কিন্ডল ফায়ার ট্যাবলেটের সঙ্গে প্রতিদ্বন্দ্বিতা করবে নেক্সাস ৭। নেক্সাস ট্যাবলেটে রয়েছে কোয়াড কোর সিপিইউ এবং ১২ কোরের জিপিইউ, যা দ্রুত গতিতে ট্যাবলেটের কাজ করবে ও উন্নত ছবি দেখাবে। ডিভাইসটিতে গুগল ক্রোম ব্রাউজার পূর্বনির্ধারিত হিসেবে থাকবে।
হার্ডওয়্যার এবং নকশা
কেন্দ্র|থাম্ব|গুগল নেক্সাস ৯-এর পিছন ট্যাবটির সমচেয়ে বড় উল্লেখযোগ্য দিক এর মূল্য হলেও সার্বিক ভাবে এটি একটি মাস্টারপিস। ডিজাইনের দিক দিয়ে এটা সাধারন হাইএন্ড ট্যাবলেটের সমকক্ষের। এর পিছনে আছে রাবারাইজড ব্যাক প্যানেল। যা খুবই সুন্দরভাবে টেক্সার করা। এমনকি রাবারের হলেও কেউ কেউ সেটাকে লেদারের বলে ভুল করে বসতে পারে। ব্যাকপ্যানেলের উপরের দিকে আছে বেশ বড় নেক্সাস-এর লোগো আর একেবারেই নিচে আছে ছোট করে আসুস এর লোগো। লোগোটির নিচেই আছে বেশ লম্বা আকৃতির একটি স্পিকার। ডিভাইসটির চার পাশেই আছে একটি সিলভার রিং যা মাঝে মাঝে প্লাস্টিকের মতও মনে হতে পারে। কিন্তু এর শক্ত এবং মজবুত ডিজাইন একে দারুণ ডিভাইসে পরিনত করেছে।
নেক্সাস ৭ এ আছে এনভিডিয়া ট্যাগরা ৩ কোয়াড কোর প্রসেসর যার ক্লক স্পীড ১.২ গিগাহার্টজ। সাথে আছে ১ গিগাবাইট র‍্যাম এবং ১৬/৩২ গিগাবাইট স্টোরেজ । তবে কোন বহিস্ত স্টোরেজ সামর্থ্য নেই যা এর অন্যতম প্রধান একটি দূর্বলতা। আর ইন্টারনেট ব্যবহার করার একমাত্র উপায় হল Wifi (802.11 b/g/n) অর্থাৎ সিম কার্ড ব্যবহারের কোন সুযোগও নেই। আর ডিভাইসটিতে আরো আছে ব্লুটুথ, জিপিএস, মাইক্রোফোন, জাইরোস্কোপ, এক্সিলারেটর, ম্যাগনেটোমিটার। বাম|থাম্ব|কিন্ডল ফায়ার (বামে), আইপ্যাড ( মাঝখানে) এবং নেক্সাস ৭ (ডানে) নেক্সাস ৭ এর দুইটি মডেলই একই সাথে প্রকাশ পায়। নেক্সাস ৭ এর ৮ জিবি স্টোরেজ সংস্করণের মূল্য ধার্য করা হয় ১৯৯ ডলার বা ১৫৯ ব্রিটিশ পাউন্ড এবং ১৬ জিবির স্টোরেজ সংস্করণের মুল্য ২৪৯ ডলার বা ১৯৯ ব্রিটিশ পাউন্ড ধার্য করা হয়। পরবর্তীতে নেক্সাস ৭ এর ৮ জিবি সংস্করণ বন্ধ করা হয়ে, ১৬ জিবি সংস্করণের মুল্য কমিয়ে ১৯৯ ডলারে আনা হয়এবং ৩২ জিবি সংস্করণ যোগ করা হয় যার মূল্য ঠিক করা হয় ২৪৯ ডলার। নেক্সাস ৭ এর সুলভ মূল্য কিন্ডের ফায়ারের সাথে প্রতিযোগিতার সৃষ্টি করে। এছাড়াও বিশ্লেষকরা একে আইপ্যাডের চেয়েও এগিয়ে রেখেছিলেন। এনভিডিয়ার মাইক রেফিল্ড মনে করেছিলেন কেউই এতো কম মূল্যে এতো অসাধারণ ডিভাইস তৈরি করতে পারেন নি।
সমালোচনামূলক
নেক্সাস ৭ সকল সমালোচকদের কাছ থেকে অনুকূল মতামত পায়। এটি তার উচ্চ কর্মক্ষমতার কারণে সকল প্রযুক্তি পর্যালোচকদের দৃষ্টি আকর্ষণ করে। পর্যালোচকরা এর কমতিও চিহ্নিত করে। সেগুলো হলো বাহ্যিক স্টোরেজের অনুপস্থিতি, প্রাথমিক পর্যায়ে সেলুলার কানেক্টিভিটি-এর অনুপস্থিতি, পশ্চাৎ ক্যামেরার অনুপস্থিতি, ডিসপ্লেতে কন্ট্রাস্টের ঘাটতি ইত্যাদি।
ঝুমকো জবা
ঝুমকো জবা,জবা ফুলের এক বিশেষ প্রজাতি।উষ্ণমণ্ডলীয় অঞ্চলে এদের পাওয়া যায়।সাধারণ জবার তুলনয় এরা আলাদা।দেখতে অনেকটা ঝুমকোর মতো।
বর্ণনা
এটি একটি ঝোপালো গাছ।চিরসবুজ এবং বর্ষজীবী। সারা বছরই কমবেশি ফুল ফুটতে থাকে।ফুলের রং সাধারণ জবার মতোই লাল।তবে গোলাপি রং এরও হয়ে থাকে।পাপড়িতে খাঁজ রয়েছে।এর পাঁচটি পাপড়ি।পাপড়িগুলো উপরের দিকে বাঁকানো।বৃন্ত এবং যুক্ত গর্ভদন্ড সাধারণত সরু হয়।এবং দেখতে ঝুমকোর মতো হয়ে থাকে।তাই একে ঝুমকো জবা বলা হয়  ।
বিশ্ব বাণিজ্য কেন্দ্র, কলকাতা
বিশ্ব বাণিজ্য কেন্দ্র, কলকাতা ভারতের পশ্চিমবঙ্গের রাজধানী কলকাতার বিধাননগর উপশহরে নির্মাণাধীন বাণিজ্যিক ভবন। ভবনটিতে একাধিক অট্টালিকা থাকবে এবং নির্মাণ শেষ হওয়ার পর এটি ভারতের সর্বোচ্চ বিশ্ব বাণিজ্য কেন্দ্রের তালিকায় স্থান পাবে। এর অবস্থান নেতাজি সুভাষচন্দ্র বসু আন্তর্জাতিক বিমানবন্দরের কাছে অবস্থিত হবে।
কিছু সূত্রের মতে, মুম্বইয়ের শিল্প তালুক বৈঠকে ধুত গোষ্ঠী পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের কাছে কলকাতায় অনুরূপ বিশ্ব বাণিজ্য কেন্দ্র গড়ে তোলার প্রস্তাব দিয়েছিল।
১৯৯০ প্রস্তাব
১৯৯০ সালের কলকাতার বিশ্ব বাণিজ্য কেন্দ্রের প্রস্তাবে পূর্ব কলকাতায় জমিতে কর্পোরেট কার্যালয়, আবাসন এলাকা, বাজারকেন্দ্র ও গল্ফ কোর্স। কিন্তু এই প্রস্তাব বাস্তবায়িত হতে পারিনি কারণ এর ফলে পূর্ব কলকাতা জলাভূমি বুজে যাবে, যা আদালতের নির্দেশ অনুযায়ী সংরক্ষিত।
২০১৩ প্রস্তাব
২০১৩ সালে পশ্চিমবঙ্গের মুখ্যমন্ত্রী কলকাতায় এক বিশ্ব বাণিজ্য কেন্দ্র স্থাপিত করার প্রতি আগ্রহ প্রকাশ করেছিলেন। এর জন্য পবন ধুত, ধুত গোষ্ঠীর পরিচালক, কলকাতায় বিশ্ব বাণিজ্য কেন্দ্র সঙ্ঘের সিইও এরিক ডালসহ বিভিন্ন মন্ত্রী ও সরকারি কর্মচারীদের আমন্ত্রিত করেছিলেন।
১৯৯১–৯২ বুন্দেসলিগা
১৯৯১–৯২ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ২৯তম মৌসুম ছিল। ১৯৯০ সালের ৩রা অক্টোবর তারিখে জার্মান পুনঃএকত্রীকরণের পর এটি পূর্ব জার্মানির ক্লাবগুলো অংশগ্রহণে বুন্দেসলিগার প্রথম মৌসুম ছিল। এই মৌসুমটি ১৯৯১ সালের ২রা আগস্ট তারিখে শুরু হয়ে ১৯৯২ সালের ১৬ই মে তারিখে সম্পন্ন হয়েছিল। ডুসবুর্গের জার্মান আক্রমণভাগের খেলোয়াড় মাইকেল টোনিস এই মৌসুমের প্রথম গোল করেছিলেন।
কাইজারস্লাউটার্ন বুন্দেসলিগার পূর্ববর্তী আসরের চ্যাম্পিয়ন, যারা ১৯৯০–৯১ মৌসুমে ৪৮ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল।
এই মৌসুমে ৫২ পয়েন্ট অর্জন করে স্টুটগার্ট ২য় বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। স্টুটগার্টের জার্মান আক্রমণভাগের খেলোয়াড় ফ্রিৎস ভাল্টার ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী চারটি ক্লাব ২. বুন্দেসলিগায় অবনমিত হয়েছিল।
দল
১৯৯০–৯১ মৌসুম শেষে বায়ার ০৫ উরডিঙ্গেন এবং হের্টা মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে শালকে এবং ডুসবুর্গ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে জাংকট পাওলি ২. বুন্দেসলিগায় তৃতীয় স্থান অধিকারী ক্লাব স্টুটগার্টার কিকার্সের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে স্টুটগার্টার কিকার্স বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের বিপরীতে এই মৌসুমে জার্মান পুনঃএকত্রীকরণের ফলে পূর্ব জার্মানির ওবারলিগার ২টি ক্লাব (হান্সা রস্টক এবং ডিনামো ড্রেসডেন) সংযুক্ত করার কারণে এই প্রতিযোগিতাটি ২০ ক্লাবে সম্প্রসারণ করা হয়েছিল।
সুয়েজ উপসাগর
সুয়েজ উপসাগর (আরবী: خليج السويس, অনুবাদ, খলির অ-সুউয়িস; পূর্ববর্তী بحر القلزم, বাআর আল-কুলজুম, "সাগর সাগর") লাল সাগরের উত্তরের প্রান্তে একটি উপত্যকা, সিনাই উপদ্বীপের পশ্চিম অবস্থিত এখানকার ছোটখাট উপসাগর। সিনাই উপদ্বীপের পূর্বে রয়েছে আকাবা উপসাগর। এই উপসাগরটি সুয়েজ রিফ্ট  বেসিনের তুলনামূলকভাবে অল্প বয়স্ক কিন্তু এখন নিষ্ক্রীয় উপসাগরের মধ্যে গঠিত হয়েছিল, যা প্রায় ২৬ মিলিয়ন বছর আগের। এটি উত্তর পশ্চিম থেকে প্রায় ৩০০ কিলোমিটার (১৯০ মাইল) উত্তর প্রসারিত করে, মিশরীয় শহর সুয়েজ শহর পর্যন্ত বিস্তৃত  এবং এটি সুয়েজ খালের প্রবেশপথটি প্রসারিত করে। উপসাগরের মধ্য লাইনের সাথে আফ্রিকা ও এশিয়া মহাদেশের  সীমান্তকে চীহ্নিত করে। ফলে উপসাগরটির পূর্ব অংশ এশিয়া মহাদেশের অন্তর্গত এবং পশ্চিম অংশ আফ্রিকা মহাদেশের অন্তর্গত।  সুয়েজ খালে প্রবেশদ্বার ও খনিজ তেল এবং গ্যাস ক্ষেত্রের উপরে অবস্থিত এই উপসাগরে।
ভূগোল
উপসাগরীটি আফ্রিকা ও সিনাই উপদ্বীপের (এশিয়া) মধ্য দিয়ে লাল সাগরে উত্তর-পশ্চিমাঞ্চলীয় বাহু নিয়ে গঠিত। এটি ট্রিপল জংশন রিফ্ট সিস্টেমের তৃতীয় বাহু, দ্বিতীয় বাহু হচ্ছে আকাবা উপসাগর
গোবলে ​​প্রণালী থেকে  (বিকল্প নাম: স্ট্রেট অফ জুবল)  উপসাগরটির উত্তর অংশে সুয়েজ শহর পর্যন্ত দৈর্ঘ্য ১৯৫ মাইল (৩১৪ কিমি) এবং প্রস্থ ১২ থেকে ২০ মাইল (১৯ থেকে ৩২ কিলোমিটার)।
ব্যাপ্তি
ইন্টারন্যাশনাল হাইড্রোগ্রাফিক অর্গানাইজেশন উপসাগরের দক্ষিণ সীমা নির্ধারণ করে "রাশ মুহম্মদ (২৭ ° ৪৩' উত্তর) থেকে শাদওয়ান দ্বীপের দক্ষিণে (৩৪ ° ০২' পূর্ব) থেকে একটি লাইন দ্বারা এবং তারপর পশ্চিম দিকে একটি সমান্তরাল (২৭ ° ২৭ উত্তর) আফ্রিকা উপকূলে "।
ভূতত্ত্ব
গলফ পাললিক বেসিন স্তরবিজ্ঞান অধ্যায় অলিগোসিনের ক্লাস্টিক পাথর এবং কার্বনেটেটে প্রারম্ভিক প্যালোজোয়িক গঠিত, এবং স্নিরফ্ট এবং পিকোরিট মিওসিন থেকে হোলসিন ক্লাস্টারস এবং ইপপোরাইটস।  তিনটি বড় তেল ক্ষেত্র উপসাগরের মধ্যে রয়েছে। এল মরগান  ১৯৬৪ সালে আবিষ্কৃত হয়, বেলাইম ১৯৫৫ সালে আবিষ্কৃত হয় এবং অক্টোবর ক্ষেত্রটি ১৯৭৭ সালে আবিষ্কৃত হয়। অক্টোবর ক্ষেত্রটি ক্রিয়েটিস নুবিয়া গঠন, উচ্চ ক্রিটেসিয়াস নেজাজাত গঠন, মিওসিন নূকুল গঠনের এবং উচ্চ রদীয়স গঠনের মায়োসিন এসএসএল সদস্য।
সুয়েজ খাল
এই উপসাগরের উত্তর অংশের সঙ্গে সুয়েজ খালের দক্ষিণ পওরান্ত যুক্ত রয়েছে। ভারত মহাসগর থেকে লোহিত সাগর হয়ে জাহাজ গুলি উপসাগরটির মাধ্যমেই সুয়েজ খাল হয়ে ভূমধ্যসাগরে প্রবেশ করে। ফলে এই উপসাগরটি সুয়েজ খালের  সঙ্গে লোহিত সাগরে প্রবেশের প্রধান ও একমাত্র পথ।
বাস্তুসংস্থান
আরও তথ্য: ফার্সী উপসাগর § বন্যপ্রাণী
রাহাতগড়
রাহাতগড় (Rahatgarh) ভারতের মধ্য প্রদেশ রাজ্যের সাগর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬১ মিটার (১৫১২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাহাতগড় শহরের জনসংখ্যা হল ২৫,২১৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫১%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে রাহাতগড় এর সাক্ষরতার হার কম।
এই শহরের জনসংখ্যার ১৯% হল ৬ বছর বা তার কম বয়সী।
শান্তি চন্দ্রশেখর
শান্তি চন্দ্রশেখর ভারতীয় বংশোদ্ভুত একজন আমেরিকান শিল্পী। তার শিল্পকর্ম তানজাবুর চিত্রকর্মের ঐতিহ্যবাহী শিল্প ফর্মের প্রশিক্ষণ দ্বারা দৃঢ়ভাবে প্রভাবিত। তিনি গ্রেটার ওয়াশিংটন, ডিসি অঞ্চলের মেরিল্যান্ডে থাকেন। তিনি ভারতের তামিলনাড়ুতে জন্মগ্রহণ করেছিলেন।
শিক্ষা
চন্দ্রশেখর ভারতের চেন্নাইয়ের উইমেন ক্রিশ্চিয়ান কলেজে পড়াশোনা করেছেন এবং তারপরে ভারতের চিদাম্বরমের অন্নমালাই বিশ্ববিদ্যালয় থেকে মনোবিজ্ঞানে স্নাতকোত্তর করেছেন।
শিল্পকর্ম
মূলত গ্রেটার ওয়াশিংটন ডিসি অঞ্চলে চন্দ্রশেখরের শিল্পকর্ম প্রদর্শিত হয়েছে। তিনি দু'বার মেরিল্যান্ড স্টেট আর্টস কাউন্সিলের স্বতন্ত্র শিল্পী পুরস্কার (২০১৩ এবং ২০১৬) এর পাশাপাশি মন্টগোমেরি কাউন্টি,এমডির আর্টস অ্যান্ড হিউম্যানিটি কাউন্সিলে ২০০৯, ২০১৩ এবং ২০১৬ সালে তিনবারের বিজয়ী। ২০১২ সালে, তিনি কলম্বিয়া আর্টস সেন্টার জেলা দ্বারা পরিচালিত "দ্য ডিসি আর্ট ডেকাথলন" নামে পরিচিত একটি শিল্প প্রতিযোগিতায় স্বর্ণপদকের পাশাপাশি "ভক্ত প্রিয়" পদক পেয়েছিলেন।
ওয়াশিংটন পোস্ট উল্লেখ করেছে যে তার কাজ "সমান্তরাল মহাবিশ্ব থেকে প্রযুক্তিগত অগ্রগতি পর্যন্ত তার নিজের মস্তিষ্কের সমস্ত কিছুর সন্ধান করতে বুননের কেন্দ্রীয় থিম ব্যবহার করে।" সংবাদপত্রের শিল্প সমালোচক আরও একটি পৃথক পর্যালোচনায় উল্লেখ করেছেন যে তিনি "দক্ষিণ ভারতের ঐতিহ্যের মূল নকশাগুলি মহিলাদের চেহারা দিয়ে সাজিয়েছেন।" একই সমালোচক এর আগে পর্যবেক্ষণ করেছিলেন, কলম্বিয়া আর্টস সেন্টার ডিস্ট্রিক্টে তাঁর ২০১৩ সালে একক শোয়ের পর্যালোচনাতে বলেছিলেন যে "সম্ভবত শিল্প, নৈপুণ্য, বিজ্ঞান এবং ধর্ম একই মৌলিক জিনিসের বিভিন্ন রূপে প্রকাশ। হিন্দু ধর্ম, তাত্ত্বিক পদার্থবিজ্ঞান এবং পারিবারিক ইতিহাস থেকে উদ্ভূত শান্তির চন্দ্রশেখরের মাল্টিমিডিয়া রচনায় এটি একইভাবে দেখা যায়। মেরিল্যান্ডের কলেজ পার্কে আমেরিকান সেন্টার ফর ফিজিক্সের একটি গ্রুপ শোতে তার সাম্প্রতিকতম ২০১৯ সালের পর্যালোচনায় ওয়াশিংটন পোস্ট জানিয়েছে যে তার ভাস্কর্যটি "ওয়ার্মহোল" "শোতে একটি বাস্তব-চিত্রের নিকটতম জিনিস ছিল, একটি সরু সুড়ঙ্গকে ফ্যাব্রিকগুলি মোচড় দেয় যা দুটি বৃত্তাকার জালকে যুক্ত করে।
কলম প্রকল্প
২০২১ সালে চন্দ্রশেখর সহ-রাষ্ট্রপতি কমলা হ্যারিসকে সম্মান জানাতে প্রচলিত দক্ষিণ ভারতীয় কলাম তৈরির জন্য একটি দেশব্যাপী প্রকল্পের নেতৃত্ব দেন। কলামে মার্কিন যুক্তরাষ্ট্রের প্রায় ২,০০০ লোকের অবদান যুক্ত। উদ্বোধনের সময় এটি প্রথমদিকে রাজধানীর কাছে প্রদর্শিত হওয়ার পরিকল্পনা করা হয়েছিল, তবে সুরক্ষা সমস্যার কারণে এটি রাষ্ট্রপতি উদ্বোধনী কমিটির ভার্চুয়াল স্বাগত অনুষ্ঠানের অংশ হিসাবে প্রদর্শিত হয়েছিল।
সংগ্রহ এবং পুরস্কার
তার কাজ ওয়াশিংটন, ডিসি শহরের স্থায়ী সংগ্রহ এবং মেরিল্যান্ডের মন্টগোমেরি কাউন্টির ওয়ার্কস অন পেপার সংগ্রহে রয়েছে। তিনি ২০২০ সালে মন্টগোমেরি কাউন্টির আর্টস অ্যান্ড হিউম্যানিটিস কাউন্সিলের একটি শিল্পী এবং স্কলারার প্রজেক্ট গ্রান্টের বিজয়ী ঘোষিত হয়েছেন, যা বিজ্ঞান দ্বারা অনুপ্রাণিত অঙ্কনগুলি তৈরি করে। সেগুলির কয়েকটি কাজ এমডি, বেথেড্ডার শহরতলির হাসপাতালের প্রার্থনা ও ধ্যান কক্ষে ইনস্টল করা হয়েছে।
বই
চন্দ্রশেখর কথার সাগর: ওশান অফ স্টো্রিস, ২০১৬ এর স্কিনার হাউজ বই, রুথ কাসসিঙ্গারের শ্রী রামানুজন - অ্যান ইলাস্ট্রেটেড বায়োগ্রাফি এন্ড মোস্ট রিসেন্টলি স্লাইমঃ হাঊ অ্যালজি ক্রিয়েটেড আস, প্লেগ আস, এন্ড জাস্ট মাইট সেভ আস এর চিত্র তুলে ধরেছেন  ।
ইপ্লিক পাজারি মসজিদ
ইপ্লিক পাজারি মসজিদ ( İplik Pazarı Camii) হলো প্রাচীর ঘেরা নিকোসিয়ার শহরের ইপলিক বাজার-কোরকুট এফেন্দি কোয়ার্টারে অবস্থিত একটি মসজিদ। এই মসজিদটি বর্তমানে উত্তর নিকোশিয়ায় ইপ্লিক পাজারি রাস্তায় অবস্থিত। এই মসজিদের মিনারটি সাইপ্রাসের মধ্যে থাকা পাথরের ক্যাপের মিনারগুলোর মধ্যে একটি।
অবস্থান
মসজিদটির চারপাশ ঘিরে রয়েছে সুতো প্রস্তুতকারকদের (ইপ্লিক পাজারি) একটি বাজার, যেখান থেকে বর্তমান এই নামটি এসেছে।
স্থাপত্য
নারথেক্স থেকে প্রার্থনা এলাকায় (হারিম) প্রবেশপথে খিলানযুক্ত দুইটি শিলালিপি রয়েছে। এর মধ্যে একটি ১৮২৬ সালে মসজিদ নির্মাণের সময়ের। অন্যটি, ১৮৯৯ সালের, যেটি সাইপ্রিয়ট ক্যালিগ্রাফার কুতুবুল এল হাক মেহমেত আরিফ তালিক লিপিতে খোদাই করেছিলেন। এটি মসজিদের পুনর্নির্মাণ এবং মুহাম্মাদ সাদিক বে কর্তৃক অন্যান্য বিভিন্ন উপকারের বর্ণনা দেয়।
পুরুষদের প্রার্থনা এলাকার দক্ষিণ-পূর্ব দেয়ালে একটি সাধারণ মিহরাব এবং চমৎকার ফুলের কাঠের কাজসহ একটি কাঠের মিম্বর রয়েছে। উত্তর-পূর্বে একটি কাঠের সিঁড়ি নারীদের প্রার্থনার জায়গার দিকে নিয়ে যায়।
মিনারটি, যার দরজা দিয়ে মসজিদে প্রবেশ করা যায়, সেটি সাইপ্রিয়ট ধর্মীয় স্থাপত্যের দিক থেকে বিশেষ মর্যাদার কারণ এর একটি পাথরের ক্যাপ রয়েছে আর এমনটি খুব কম মিনারের মধ্যে দেখা যায়। এটি ১৯ শতকের গোড়ার দিকে হাকি আহমেদ আগা দ্বারা নির্মিত প্রাথমিক মসজিদের অন্তর্গত এবং বাকি ভবনগুলোর থেকে প্রাচীন।
মসজিদের আঙিনায় ব্রিটিশ আমলে নির্মিত একটি ষড়ভুজাকৃতির পানির ফোয়ারা রয়েছে। বিংশ শতাব্দীতে আঙিনায় মাটির স্তর বেড়ে যাওয়ায়, ঝর্ণার ট্যাপগুলো ভূ-পৃষ্ঠের নীচে রেখে দেওয়া হয়েছে।
মসজিদের পাশের একটি দোকানে দুইটি সমাধির আবিষ্কার ইঙ্গিত করে যে এর পাশে একটি ছোট কবরস্থানও ছিল।
লালা অমরনাথ
নানিক অমরনাথ ভরদ্বাজ (ਲਾਲਾ ਅਮਰਨਾਥ; জন্ম: ১১ সেপ্টেম্বর, ১৯১১ - মৃত্যু: ৫ আগস্ট, ২০০০) তৎকালীন ব্রিটিশ ভারতের পাঞ্জাবের কাপুরথালা এলাকায় জন্মগ্রহণকারী ভারতীয় আন্তর্জাতিক ক্রিকেটার ও অধিনায়ক ছিলেন। ভারত ক্রিকেট দলের অন্যতম সদস্য লালা অমরনাথ টেস্ট ক্রিকেটে অংশগ্রহণ করেন। এছাড়াও, দেশ স্বাধীন হবার পর প্রথম দলকে নেতৃত্ব দেন।
ঘরোয়া প্রথম-শ্রেণীর ভারতীয় ক্রিকেটে গুজরাত ও উত্তরপ্রদেশ দলের প্রতিনিধিত্ব করেছেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিংয়ে পারদর্শী ছিলেন তিনি।
প্রারম্ভিক জীবন
পাঞ্জাবের কাপুরথালা এলাকায় জন্মগ্রহণ করলেও শৈশবকাল অতিবাহিত করেন লাহোরে। লাহোর থেকে চলে আসার পূর্বে আলীগড় মুসলিম বিশ্ববিদ্যালয়ের পক্ষে খেলেন। ১৯৩৩ সালে সফরকারী ইংল্যান্ড দলের বিপক্ষে দক্ষিণ বোম্বের বোম্বে জিমখানা মাঠে তার অভিষেক ঘটে। বোম্বে চতুর্দলীয় প্রতিযোগিতায় হিন্দু দলের পক্ষে খেলেন। চৌকষ ব্যাটসম্যান অমরনাথ বোলিংয়েও কিছুটা সফলতা পেয়েছিলেন। একমাত্র বোলার হিসেবে ডোনাল্ড ব্র্যাডম্যানের হিট উইকেট লাভ করেন।
আন্তর্জাতিক ক্রিকেট
প্রথম ভারতীয় ক্রিকেটার হিসেবে তিনি অভিষেকেই টেস্ট সেঞ্চুরি হাঁকান। ১৯৩৬ সালে ইংল্যান্ড সফরে শৃঙ্খলা বহির্ভূত কাজে অংশ নেয়ার অভিযোগে দলনায়ক বিজিয়ানাগ্রামের মহারাজকুমার বিতর্কিতভাবে তাকে দেশে ফেরৎ পাঠান। অমরনাথ ও তার সঙ্গীরা এ ঘটনাকে রাজনৈতিক হস্তক্ষেপরূপে অভিহিত করেন। ভিজি তোষামোদের মাধ্যমে অধিনায়কত্ব লাভ করেন। মাঠে তার দূর্বল অধিনায়কত্বের কারণে ব্রিটিশ গণমাধ্যমে সমালোচিত হয়। তিনিসহ সি. কে. নায়ডু ও বিজয় মার্চেন্টের ন্যায় দলের কিছু জ্যেষ্ঠ খেলোয়াড় তার ভূমিকা নিয়ে প্রশ্ন তোলেন। এরফলে দলটি মূলতঃ দু’ধারায় বিভক্ত হয়ে যায়। লর্ডসে মাইনর কাউন্টিজের বিপক্ষে ঘটনার সূত্রপাত হয়। দলীয় ম্যানেজার মেজর জ্যাক ব্রিটেন-জোন্স প্রথম টেস্ট না খেলিয়ে দেশে ফেরৎ পাঠান। ১৯৪৭-৪৮ মৌসুমে অস্ট্রেলিয়া সফরে ভারত দলের অধিনায়কত্ব করেন।
সম্মাননা
১৯৫৪-৫৫ মৌসুমে দলকে নিয়ে পাকিস্তান সফরে যান। ডিসেম্বর, ১৯৬৩ সালে ৫২ বছর বয়সে সর্বশেষ খেলায় অংশ নিয়েছিলেন। পুনাতে অনুষ্ঠিত জাতীয় প্রতিরক্ষা তহবিলে অর্থসংগ্রহের ঐ খেলায় তার পুত্র সুরিন্দর অমরনাথ প্রতিপক্ষের দলে ১৫ বছর পূর্তির পূর্বেই প্রথম-শ্রেণীর ক্রিকেটে অভিষেক ঘটেছিল।
১৯৯১ সালে ভারত সরকার বেসমারিক সম্মাননা হিসেবে পদ্মভূষণ পদকে তাকে ভূষিত করে।
ব্যক্তিগত জীবন
লালা অমরনাথের পুত্রদ্বয় - মহিন্দর অমরনাথ ও সুরিন্দর অমরনাথ উভয়েই ভারতের পক্ষে খেলেছেন। তার বর্ণাঢ্যময় খেলোয়াড়ী জীবনে তাকে ভারতীয় ক্রিকেটের জীবন্ত কিংবদন্তি হিসেবে চিত্রিত করা হতো। আরেক পুত্র রাজিন্দর অমরনাথ ১৯৭১ থেকে ১৯৮৭ সাল পর্যন্ত হরিয়ানার পক্ষে প্রথম-শ্রেণীর খেলায় অংশ নিয়েছেন। তার নাতি দিগ্বিজয় অমরনাথ শ্রীলঙ্কায় প্রথম-শ্রেণীর ক্রিকেট খেলেছেন।
কিরণ জনজানি
কিরণ জনজানি হলেন একজন ভারতীয় চলচ্চিত্র ও টেলিভিশন অভিনেতা। তিনি হিন্দি চলচ্চিত্র ও ধারাবাহিকে অভিনয় করে থাকেন।
কিরণ মুম্বইয়ের নারসি মোনজি ইনস্টিটিউট অফ ম্যানেজমেন্ট অ্যান্ড হায়ার স্টাডিজের স্নাতক। তিনি কলেজিও কসমোপলিটানো দে কলম্বিয়ায় পড়াশোনা করেন এবং ইউনিভার্সাল স্টুডিওর নিউ ইয়র্ক ফিল্ম অ্যাকাডেমিতে অভিনয়ের প্রশিক্ষণ নেন। এরপর কিরণ একাধিক টেলিভিশন বিজ্ঞাপনে অভিনয় করেছেন। মেক আপ ডিজাইনার ঋতু জনজানি তার স্ত্রী।
ঝুঁড়িঝাড়া ঢিবি
ঝুঁড়িঝাড়া ঢিবি সাতক্ষীরা জেলার তালা উপজেলায় অবস্থিত বাংলাদেশের অন্যতম প্রত্নতাত্ত্বিক স্থাপনা ও সংরক্ষিত পরাকীর্তি। এটি উপজেলা সদর থেকে ২ কিলোমিটার দূরে অবস্থিত।
ইতিহাস
ঝুঁড়িঝাড়া ঢিবির নির্মাণকাল বা এর ইতিহাস সম্পর্কে খুব বেশি জানা যায় না। এখানে কোন শিলালিপিও পাওয়া যায়নি। স্থানীয় জনশ্রুতি অনুসারে, পূর্বে এখানে একটি দীঘি খনন করা হয়েছিল ও খননের ফলে যে মাটি রাখা হয়েছিল সেখান থেকেই এটি উঁচু ঢিবিতে পরিনত হয়েছে। আবার কেউ কেউ মনে করেন, এখানে একটি প্রাচীন মসজিদ ছিল।
তবে প্রত্নতত্ত্ববিদগণের মধ্যে কেউ কেউ বলেন, এই উঁচু ঢিবিটি একটি প্রাচীন জমিদার বাড়ির ধ্বংসাবশেষ। বর্তমানে জঙ্গলে আবৃত ঢিবিটি বাংলাদেশের প্রত্নতত্ত্ব অধিদপ্তর সংরক্ষিত পরাকীর্তি হিসেবে ঘোষণা করে। এর একপাশে রয়েছে দীঘি ও অপর পাশে ফসলের মাঠ।
প্রিয়া কুপার
প্রিয়া কুপার (Priya Cooper; জন্ম: ২ অক্টোবর ১৯৭৪) একজন অস্ট্রেলিয়ান প্যারালিম্পিক সাঁতারু। তিনি বহুবার বা তাঁর দেশের হয়ে প্রতিনিধিত্বব করে পদক পেয়েছেন, যেমন প্যারা অলিম্পিক থেকে নয়টি স্বর্ণ পদক এছাড়া বিশ্ব রেকর্ড করেছেন এবং বিশ্ব চ্যাম্পিয়নশিপও জয় করেছেন। তিনি অস্ট্রেলিয়ান সাঁতার দলে হয়ে ১৯৯২, ১৯৯৬ এবং ২০০০ গ্রীষ্মের প্যারালিম্পিকে এস৮ শ্রেণিবিন্যাসে অংশ গ্রহণ করে ছিলেন। তিনি ২০০০ সালের, সিডনিতে অনুষ্ঠিত প্যারা অলিম্পিক গেমস সহ অস্ট্রেলিয়ান প্যারালিম্পিক দলের দু'বার সহ-অধিনায়ক ছিলন, এছাড়া ১৯৯২ এবং ১৯৯৬ সালের গ্রীষ্মকালীন প্যারা অলিম্পিকের সমাপ্তি অনুষ্ঠানে অস্ট্রেলিয়ান পতাকা বহন করেছিলেন। তিনি সেরিব্রাল প্যালসি হওয়ার কারণে হুইলচেয়ারে সে বেশিরভাগ সময় ব্যয় করত হত তাঁকে। তিনি স্বাস্থ্য ব্যবস্থাপনায় বিষয়ে বিশ্ববিদ্যালয়ে পড়াশোনা করতেন। তিনি তার প্রতিযোগিতামূলক প্যারালিম্পিক ক্যারিয়ার শেষ করার পরে, তিনি একজন ভাষ্যকার হিসাবে কাজ করেছিলেন এবং ২০০২ সালের কমনওয়েলথ গেমসে সাঁতারের বিভাগগুলির জন্য ভাষ্যকার ছিলেন।
প্রাথমিক জীবন
২ অক্টোবর ১৯৭৪, পশ্চিম অস্ট্রেলিয়ায় পার্থে, প্রিয়া নারি কুপার জন্মগ্রহণ করেছিলেন। তাঁর জন্মগত সেরিব্রাল প্যালসি ছিল  এবং বেশির ভাগ সময় প্রায় ৭৫% সময় হুইলচেয়ারে ব্যয় করেন। তবে তাঁর মা তাঁকে বেশ কয়েকটি ক্রীড়াতে শেখাবার চেষ্টা করবার জন্য উত্সাহিত করেছিলেন তাঁর মধ্যে ছিল ট্যাপ ডান্স এবং ব্যালে।
তিনি তাঁর উত্সাহতে, মাত্র ছয় বছর বয়সে তাঁদের বাড়ির সুইমিং পুলে সাঁতার শুরু করেছিলেন। তাঁর প্রথম সুইমসুটটি ছিল একটি বিকিনি। প্রথমে তিনি তাঁর স্কুল কার্নিভালে সাঁতার প্রতিযোগিতা দিয়ে শুরু করেছিলেন। প্রথম কার্নিভালে, তিনি ৫০ মিটার বাটারফ্লাই এফ-বিভাগে ষষ্ঠ স্থান অর্জন করেছিলেন। তাঁর বিদ্যালয়ের এক শিক্ষক তাঁকে প্রতিবন্ধদের ক্রীড়ার সম্পর্কে অবহিত করেছিলেন এবং তাঁর প্রাথমিক প্রতিক্রিয়া ছিল যে তিনি কি প্রতিযোগিতায় অংশ নিতে "যথেষ্ট অক্ষম" ছিলেন কি না? মাত্রা বারো বছর বয়সে তিনি জাতীয় দলে সুযোগ পেয়ে ছিলেন এবং খুবই কম সময়ে তিনি ১২ টি স্বর্ণ পদক লাভ করেছিলেন। ফলে তিনি তাঁর প্রশিক্ষণ আরও মন দেন এবং সকাল ৪ টায় ঘুম থেকে উঠে যেতেন।
স্বীকৃতি
১৯৯২ এবং ১৯৯৬ গ্রীষ্মের প্যারালিম্পিকসের সমাপনী অনুষ্ঠানে কুপারকে অস্ট্রেলিয়ার পতাকা বহন করার জন্য নির্বাচিত করা হয়েছিল। ১৯৯৩ সালে, তাঁকে অর্ডার অফ অস্ট্রেলিয়া পদক, ১৯৯৫ সালে প্যারালিম্পিয়ান অফ দ্য ইয়ার, ১৯৯৯ সালে যুব অস্ট্রেলিয়ান অফ স্পোর্ট অব দ্য ইয়ার, ২০০০ সালে অস্ট্রেলিয়ান স্পোর্টস পদক এবং ২০০৬ সালে ওয়েস্টার্ন অস্ট্রেলিয়ান হল অফ চ্যাম্পিয়ন এবং ২০০৮ সালে সাঁতার ওয়েস্টার্ন অস্ট্রেলিয়া হল অফ ফেম তাঁকে প্রদান করা হয়েছিল। ১৯৯৮ সালে, তিনি ডায়েরি ফারমার্স স্পোর্টিং চান্স পুরস্কার এবং সে বছর তিনি কার্টিন ইউনিভার্সিটি অফ টেকনোলজি জন কার্টিন পদকও পান। In 1999, she won the APC Merit Award. ১৯৯৯ সালে, তিনি এপিসি মেরিট অ্যাওয়ার্ড জয় করেছিলেন।
২০০৯ সালে কার্টিন বিশ্ববিদ্যালয়ে আনুষ্ঠানিকভাবে স্টেডিয়ামটি খোলার জন্য কুপারকে বেছে নেওয়া হয়েছিল। তিনি ২০১০ সালে সিডনি অলিম্পিক পার্কে অনুষ্ঠিত সিডনি অলিম্পিক এবং প্যারালিম্পিক গেমসের দশম বার্ষিকী অনুষ্ঠানে তিনি অংশ নিয়েছিলেন।
২০১৫ সালের অক্টোবরে, তিনি চতুর্থ প্যারালিম্পিয়ান হিসাবে "স্পোর্ট অস্ট্রেলিয়া হল অফ ফেমের" জায়গা করে নেন।
ব্যক্তিগত জীবন
কুপার কার্টিন বিশ্ববিদ্যালয়ে পড়াশোনা করেছেন, যেখানে তিনি স্বাস্থ্য প্রচার এবং মিডিয়াতে ডিগ্রি অর্জন করেন।  তিনি ভাল প্রকাশ্য বক্তাও ছিলেন এবং প্রতিবন্ধীদের ইভেন্টগুলিতে তিনি ভাষ্যকার হিসাবে অংশ নিতেন। কুপারের স্বেচ্ছাসেবীর কাজের করতেন, তিনি পার্থের একটি রেডিও স্টেশনের লেখক হিসাবে কাজ করেছিলেন।
২৭ বছর বয়সে, ২০০২ কমনওয়েলথ গেমসের তিনি সাঁতারের ইভেন্টে ভাষ্যকার হিসাবে অংশ নিয়েছিলেন। তিনি একজন থেরাপি ফোকাস অ্যাম্বাসেডর, এবং প্রতিবন্ধী ও তত্ত্বাবধায়ক কাউন্সিলের সদস্য তিনি বেশ কয়েকটি দাতব্য প্রতিষ্ঠানের জন্য তহবিল জোগাড় করার জন্য সক্রিয়ভাবে জড়িত কাজ করতেন এবং ওয়েস্টার্ন অস্ট্রেলিয়ার পূর্ব ফ্রেমেন্টলে অনুষ্ঠিত গ্রেট প্রাম পুশ ইভেন্টের অংশ ছিলেন, দাতব্য ইভেন্ট যা স্টারলাইট চিলড্রেনস ফাউন্ডেশন এবং চিলড্রেনস লিউকেমিয়া এবং ক্যান্সার রিসার্চ ফাউন্ডেশনের জন্য তহবিল সংগ্রহ করেছিল।
দিমিত্রি মাসকারেনহাস
আদ্রিয়ান দিমিত্রি মাসকারেনহাস (Dimitri Mascarenhas; জন্ম: ৩০ অক্টোবর, ১৯৭৭) লন্ডনের চিজউইকে জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০৭-২০০৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। পাশাপাশি ডানহাতি মিডিয়াম-ফাস্ট বোলিংয়ে পারদর্শীতা দেখিয়েছেন তিনি। বিগ ব্যাশ লীগে হোবার্ট হারিকেন্স, আইপিএলে কিংস ইলাভেন পাঞ্জাব ও নিউজিল্যান্ডের প্রাদেশিক ক্রিকেটে ওতাগো ভোল্টসের প্রতিনিধিত্ব করেন ‘দিমি’ ডাকনামে পরিচিত দিমিত্রি মাসকারেনহাস।
পূর্বে তিনি নিউজিল্যান্ড জাতীয় ক্রিকেট দলের বোলিং কোচ হিসেবে মনোনীত হয়েছিলেন। এছাড়াও, ওতাগো ভোল্টসের বোলিং কোচ তিনি।
ঘরোয়া ক্রিকেট
২০০৮ সালে ওতাগো ভোল্টসের সাথে চুক্তিবদ্ধ হন মাসকারেনহাস। দলীয় সদস্য হিসেবে নিউজিল্যান্ড স্টেট টুয়েন্টি২০ ও স্টেট শীল্ড প্রতিযোগিতায় অংশ নেন। ২০০৯ সালের চ্যাম্পিয়ন্স লীগ টুয়েন্টি২০ প্রতিযোগিতার উদ্বোধনী আসরে ওতাগো ভোল্টসের সদস্য ছিলেন তিনি। রাজস্থান ও হ্যাম্পশায়ারের পর তার দল অবস্থান করায় প্রতিযোগিতায় উত্তীর্ণ হতে ব্যর্থ হয়।
২০০৮ মৌসুমে বিখ্যাত অস্ট্রেলীয় ক্রিকেট তারকা শেন ওয়ার্নের অবসর গ্রহণের কারণে তার পরিবর্তে দিমিত্রি মাসকারেনহাস হ্যাম্পশায়ার ক্লাবের অধিনায়কের দায়িত্ব গ্রহণের জন্যে মনোনীত হন। ঐ বছর দলটি কঠিন পরিস্থিতির মুখোমুখি হয় ও অধিকাংশ সময় প্রথম বিভাগের নিচেরদিকে অবস্থান করেছিল।
ক্লাবের সেরা খেলোয়াড় হিসেবে দিমিত্রি মাসকারেনহাস ২০১২ সালের ফ্রেন্ডস লাইফ টি২০ ও ক্লাইডেসডেল ব্যাংক ৪০ প্রতিযোগিতার চূড়ান্ত খেলায় অংশ নিলেও ২০১৩ মৌসুম শেষে নিজের অবসর ঘোষণা দেন।
আন্তর্জাতিক ক্রিকেট
হ্যাম্পশায়ারের সদস্য থাকাকালীন অস্ট্রেলীয় শেন ওয়ার্ন জনসমক্ষে মাসকারেনহাসের যোগ্যতার বিষয়ে তুলে ধরেন। ১৩ সেপ্টেম্বর, ২০০৬ তারিখে দ্য টাইমসে লিখেন যে, ‘আমাকে আশ্চর্য করেছে যে, মাসকারেনহাসকে ইংল্যান্ডের একদিনের আন্তর্জাতিক দলে এখনো খেলার সুযোগ দেয়া হয়নি। সে ব্যাট হাতে যে-কোন পরিস্থিতিতে দলের জয়কে নিশ্চিত করে। এছাড়াও তার বোলিং বেশ চাতুর্যময় ও নিখুঁত।’
কোকরাঝাড়
কোকরাঝাড় হল বড়োল্যান্ড টেরিটোরিয়াল অঞ্চলের একটি শহর। এটি ভারতের উত্তর-পূর্বাঞ্চলীয় রাজ্য আসামের একটি স্বায়ত্তশাসিত অঞ্চল।
দিমিত্রি মাসকারেনহাস
আন্তর্জাতিক ক্রিকেট
তার এ বক্তব্যের ফলে, পরবর্তীতে ইংল্যান্ডের একদিনের আন্তর্জাতিক দলে মাসকারেনহাসকে অন্তর্ভুক্ত করা হয়। ১ জুলাই, ২০০৭ তারিখে সফরকারী ওয়েস্ট ইন্ডিজের বিপক্ষে তার ওডিআই অভিষেক ঘটে। খেলায় তিনি মাত্র ২ রান সংগ্রহ করেন ও বল হাতে ৪ ওভারে ১৮ রান দেন। একদিনের আন্তর্জাতিকে ইংল্যান্ডের পক্ষে এক ওভারে সর্বাধিক ৩০ রানের গৌরবের অধিকারী তিনি। ৫ সেপ্টেম্বর, ২০০৭ তারিখে সফরকারী ভারতের বিপক্ষে ওভালে অনুষ্ঠিত খেলায় যুবরাজ সিংয়ের বলে শেষ ৫ বলে ধারাবাহিকভাবে ৫ ছক্কা হাঁকিয়ে তিনি এ কীর্তিগাথা রচনা করেন। ৮ সেপ্টেম্বর ১০ ওভারে ৩/২৩ লাভ করেন। একই দিন আইসিসি বিশ্ব টুয়েন্টি২০ প্রতিযোগিতায় ইংল্যান্ডের সদস্যদের তালিকা প্রকাশ করা হয়। রায়ান সাইডবটমের পরিবর্তে তাকে দলে নেয়া হয়। নিউজিল্যান্ডে অনুষ্ঠিত টুয়েন্টি২০ আন্তর্জাতিকেও তিনি ধারাবাহিকভাবে চার ছক্কা হাকিয়েছিলেন।
কোকরাঝাড়
কোকরাঝাড় শহরটি গৌরাঙ্গ নদীর তীরে অবস্থিত। উত্তর পূর্ব ভারতীয় রেলওয়ে শহরটিকে দুটি বিভাগে বিভক্ত করেছে, উত্তর এবং দক্ষিণ কোকরাঝাড়। কোকরাঝার শহর হল কোকড়াঝাড় জেলা এবং বড়োল্যান্ড আঞ্চলিক পরিষদের সদর।
দিমিত্রি মাসকারেনহাস
ব্যক্তিগত জীবন
ব্যক্তিগত জীবনে বিবাহিত তিনি। ১২ ফেব্রুয়ারি, ২০১১ তারিখে মেলবোর্নে নাদিন টেলর নাম্নী এক রমণীর সাথে বিবাহ-বন্ধনে আবদ্ধ হন তিনি। ঐ অনুষ্ঠানে শেন ওয়ার্নসহ দলীয় সঙ্গীরা উপস্থিত ছিলেন।
সায়ীদ আহমেদ
সায়ীদ আহমেদ বাংলাদেশের স্বাধীনতা যুদ্ধের একজন মুক্তিযোদ্ধা ও অবসরপ্রাপ্ত সেনা কর্মকর্তা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
জন্ম ও শিক্ষাজীবন
সায়ীদ আহমেদের জন্ম কুমিল্লা জেলার কুমিল্লা সিটি করপোরেশনের দক্ষিণ ঠাকুরপাড়ায় । তার বাবার নাম মীর আমির হোসেন। তার স্ত্রীর নাম নাসরিন চৌধুরী। তাদের দুই মেয়ে।
কর্মজীবন
সায়ীদ আহমেদ ১৯৭১ সালে শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি প্রথম বাংলাদেশ ওয়ার কোর্সে অন্তর্ভুক্ত হন। প্রশিক্ষণ শেষে অক্টোবর মাসের মাঝামাঝি ৩ নম্বর সেক্টরের কলকলিয়া/বামুটিয়া সাবসেক্টরে যোগ দেন। অত্যন্ত বিচক্ষণতা, সাহসিকতা নিয়ে পাকিস্তান সেনাবাহিনীর বিরুদ্ধে বিভিন্ন স্থানে যুদ্ধ করেন।
মুক্তিযুদ্ধে ভূমিকা
ব্রাহ্মণবাড়িয়া জেলার অন্তর্গত মুকুন্দপুর এলাকায় আখাউড়া-সিলেট রেলপথে আজমপুর রেলস্টেশন পেরিয়ে সিংগারবিল। এরপর মুকুন্দপুর রেলস্টেশন। কয়েক শ গজ দূরে ভারত-বাংলাদেশ সীমান্ত। স্টেশনের চারদিকে ছোট ছোট টিলা, চড়াই-উতরাইয়ের মধ্যে ছড়ানো ঝোপঝাড় আর নিচু জলাভূমি। ১৯৭১ সালের মে মাস থেকে এখানে ছিল পাকিস্তানি সেনাদের অবস্থান। অপেক্ষাকৃত উঁচু স্থানে ছিল তাদের প্রতিরক্ষা। সামনে মাটিতে গাড়া চোখা বাঁশের কঞ্চি ও মাইন। এরপর কাঁটাতারের বেড়া। পূর্ব ও দক্ষিণ দিক ছিল বেশ সুরক্ষিত, পশ্চিম ও উত্তর দিক কিছুটা অরক্ষিত। মুক্তিযুদ্ধের চূড়ান্ত পর্যায়ে মুক্তিবাহিনী মুকুন্দপুরে আক্রমণের পরিকল্পনা করে। আক্রমণের তারিখ নির্ধারিত হয় ১৮ নভেম্বর সন্ধ্যার পর। এর আগে সেখানে কয়েকবার রেকি করা হয়। কিন্তু বারবার রেকি করেও পাকিস্তানি প্রতিরক্ষা সম্পর্কে সুনির্দিষ্ট তথ্য সংগ্রহ করা সম্ভব হচ্ছিল না। শেষে একজন নারীর সহায়তায় সেই তথ্য পাওয়া যায়। এই যুদ্ধে মুক্তিবাহিনীর পক্ষে নেতৃত্ব দেন সায়ীদ আহমেদ। তার দলের বেশির ভাগই ছিলেন গণবাহিনীর। নির্ধারিত দিন সূর্যোদয়ের আগে মুক্তিযোদ্ধারা তার নেতৃত্বে সীমান্ত অতিক্রম করে নিজ নিজ স্থানে অবস্থান নেন। তারা ছিলেন কয়েকটি উপদলে (প্লাটুন) বিভক্ত। দক্ষিণ দিকে একটি, উত্তর দিকে একটি ও মাঝে একটি দল। দুপুরের পর ভারতীয় সেনাবাহিনীর পক্ষ থেকে সায়ীদ আহমেদকে জানানো হয় এই আক্রমণে তারাও অংশ নেবে। এই খবরে তিনি ও তার সহযোদ্ধারা কিছুটা হতাশ হয়ে পড়েন। কারণ পাকিস্তান সেনাবাহিনীর ওপর প্রতিশোধ স্পৃহা তাদের আবেগকে শক্তিতে পরিণত করেছিল। তারা চেয়েছিলেন নিজেদের যা শক্তি আছে তাই নিয়ে পাকিস্তান সেনাবাহিনীর বিরুদ্ধে লড়াই করতে। নির্ধারিত সময় আক্রমণ শুরু হয়; কিন্তু শুরুতেই মুক্তিবাহিনী ও ভারতীয় সেনাবাহিনী (১৮ রাজপুত রেজিমেন্ট) বিপর্যয়ের মধ্যে পড়ে। পাকিস্তান সেনাবাহিনীর ব্যাপক গুলিবৃষ্টির মধ্যে ভারতীয় সেনারা বাধাপ্রাপ্ত হয়ে পুনঃঅবস্থান নিতে বাধ্য হয়। অন্যদিকে খাকি পোশাক পরিহিত মুক্তিযোদ্ধাদের পাকিস্তানি সেনা মনে করে ভারতীয় সেনারা তাদের ওপর গুলি ছোড়া শুরু করে। ফলে আক্রমণ থমকে যায় এবং সাফল্যের আশা ক্ষীণ হয়ে পড়ে। কিন্তু এতে হতোদ্যম বা মনোবল হারাননি অকুতোভয় সায়ীদ আহমেদ। কালক্ষেপণ না করে নিজেদের শক্তিতেই ঝাঁপিয়ে পড়েন পাকিস্তানি সেনাবাহিনীর ওপর। তার প্রত্যয়ী মনোভাবে উজ্জীবিত হন সহযোদ্ধারা। পাকিস্তানি সেনারা ভারতীয় সেনাদের একাংশকে প্রায় অবরুদ্ধ করে ফেলেছিল। মুক্তিযোদ্ধাদের প্রবল আক্রমণে পাকিস্তানি সেনারা ছত্রভঙ্গ হয়ে পড়ে। এতে ভারতীয় সেনারা প্রতিকূল অবস্থা কাটিয়ে উঠতে সক্ষম হন। সেদিন যুদ্ধে ২৯ জন পাকিস্তানি সেনা, কয়েকজন ইপিসিএএফ বন্দী এবং কয়েকজন হতাহত হয়। মুক্তিযোদ্ধাদের পক্ষে তেমন ক্ষয়ক্ষতি হয়নি।
ফারাহানাজ ফুরুতান
ফারাহানাজ ফুরুতান (, জন্ম ৯ আগস্ট ১৯৯২) হলেন একজন আফগান সাংবাদিক এবং নারী অধিকার কর্মী।  তিনি মুজাহিদীন আমলে পরিবারের সঙ্গে একসাথে ইরানে চলে গিয়েছিলেন। ফুরুতান ২০০১ সালে আফগানিস্তানে ফিরে এসেছিলেন, তবে তালেবানদের হুমকির তালিকায় অন্তর্ভুক্ত হয়ে ২০২০ সালে আফগানিস্তান ছেড়ে ফ্রান্সে আশ্রয় নিয়েছিলেন।